นอร์เวย์เข้ม สั่งคุก 6 เดือนผช.นักบินดื่มวิสกี-เบียร์ก่อนทำงาน
สำนักข่าวต่างประเทศรายงานว่า ศาลประเทศนอร์เวย์พิพากษาจำคุก ผู้ช่วยนักบินชาวลัตเวียคนหนึ่งเป็นเวลา 6 เดือน หลังจากเขายอมรับว่า ดื่มวิสกีและเบียร์เพียงไม่กี่ชั่วโมงก่อนที่เขาจะต้องเป็นผู้ช่วยขับเครื่องบินของสายการบิน แอร์บอลติก ซึ่งจะเดินทางจากนอร์เวย์ไปยังเกาะครีตในทะเลเมดิเตอร์เรเนียน นอกจากนี้ ศาลยังลงโทษจำคุกพนักงานต้อนรับบนเที่ยวบินนี้อีก 2 คนเป็นเวลา 45 วัน และ 60 วันด้วย,ในการพิจารณาคดีเมื่อวันจันทร์ (17 ส.ค.) ผู้ช่วยนักบินซึ่งไม่มีการเปิดเผยชื่อวัย 38 ปี ยอบรับต่อศาลว่า เขาและเพื่อนร่วมงานเริ่มดื่มกันในเวลา 15:00น. ของวันที่ 7 ส.ค. ก่อนจะหยุดดื่มในเวลา 20:00น. วันเดียวกัน โดยพวกเขาดื่มวิสกีไป 2 ขวด จากนั้นผู้ช่วยนักบินรายนี้จะดื่มเบียร์อีกจำนวนหนึ่งในเวลา 2:00น. หรือ 4 ชั่วโมงก่อนที่เขาจะต้องขับเครื่องบินพาผู้โดยสารราว 100 คนไปยังเกาะครีต โดยอ้างว่าพวกเขาไม่สามารถควบคุมปริมาณสุราที่ดื่มได้เพราะความเหนื่อยล้าจากการบินติดต่อกัน 3 เที่ยวบิน,อย่างไรก็ตามก่อนจะขึ้นเครื่องบิน พวกเขารวมทั้งกัปตันประจำเครื่อง ถูกเจ้าหน้าที่ตำรวจนอร์เวย์ขอให้ตรวจสอบระดับแอลกอฮอล์ในเลือด หลังได้รับการแจ้งจากผู้ไม่ประสงค์ออกนาม และพบว่า ผู้ช่วยนักบินรายนี้มีแอลกอฮอล์ในเลือดสูงถึง 1.35 มก.ต่อเลือด 1 มล. เกินกว่ามาตรฐานที่จำกัดเอาไว้ที่ 0.2 มก.ร่วม 7 เท่า,ทั้งนี้ ในเบื้องต้นศาลนอร์เวย์พิพากษาให้ลงโทษจำคุกผู้ช่วยนักบินผู้นี้เป็นเวลา 8 เดือน แต่ลดโทษเหลือ 6 เดือนเนื่องจากยอมรับสารภาพ ขณะที่กัปตันของเที่ยวบินเดียวกันก็ถูกเจ้าหน้าที่ควบคุมตัวเอาไว้เพื่อรอการไต่สวนในวันที่ 17 ก.ย. โดยมีรายงานระบุว่ากัปตันมีระดับแอลกอฮอล์ในเลือดอยู่ที่ 0.54 มก. สูงเกินขีดจำกัดเกือบ 3 เท่า,ด้านสายการบินแอร์บอลติก ออกแถลงการณ์ในเวลาต่อมาว่า ได้สั่งพักงานลูกเรือทั้ง 4 คนแล้วและกำลังพิจารณาเรื่องไล่ออก ขณะเดียวกันก็ได้เพิ่มมาตรการรักษาความปลอดภัยต่างๆ รวมทั้งการตรวจวัดระดับแอลกอฮอล์ลูกเรือก่อนทำการบิน แล้ว
ศาลนอร์เวย์พิพากษาจำคุกผู้ช่วยนักบินคนหนึ่งของสายการบิน แอร์บอลติก หลังพบว่าเขาดื่มวิสกีและเบียร์ก่อนต้องขับเครื่องบินเพียงไม่กี่ชั่วโมง
ศาล,นอร์เวย์,จำคุก,ผู้ช่วยนักบิน,ลัตเวีย,วิสกี,เบียร์,ขับเครื่องบิน,สายการบิน,แอร์บอลติก,เกาะครีต,ทะเลเมดิเตอร์เรเนียน,พนักงานต้อนรับบนเครื่องบิน,กัปตัน,พิจารณา,ข่าว,ข่าวต่างประเทศ,ไทยรัฐออนไลน์